**ELŐTERJESZTÉS**

Tiszavasvári Város Önkormányzata Képviselő-testületének

2017. október 26-án tartandó rendes testületi ülésére

Az előterjesztés tárgya: **A Varázsceruza Óvoda konyhaegységének korszerűsítési munkálatairól**

Az előterjesztés előadója: Dr. Fülöp Erik polgármester

Az előterjesztés témafelelőse: Pere Attila – városfejlesztési ügyintéző

Az előterjesztés ügyiratszáma: ……/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22. pont |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| Gáll Antal Lászlóné - Tiszavasvári Város Közétkeztetési Nonprofit Kft. ügyvezetője | kozetkeztetes@tiszavasvari.hu |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. október 20.

##### Pere Attila

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Pere Attila

## ELŐTERJESZTÉS

### A Képviselő-testülethez

**A Varázsceruza Óvoda konyhaegységének korszerűsítési munkálatairól**

Tisztelt Képviselő-testület!

Tájékoztatom a Képviselő-testületet arról, hogy Tiszavasvári Város Közétkeztetési Nonprofit Kft. (továbbiakban: Kft.) **üzemeltetésében lévő, Tiszavasvári Gombás András u. 8. B ép. alatti Varázsceruza Óvoda konyhaegysége mind épületgépészeti, mind funkcionális szempontból** elavulttá vált, ezért annak a felújítása sürgősen megoldandó.

Mint ahogyan azt a Képviselő-testület tudja, 2015-ben már tettünk lépéseket a konyha felújítására. A 126/2015. (V.21) Kt. számú határozatban arról döntöttünk, hogy pályázati forrásból megvalósítjuk a konyha szükséges felújítási munkálatait, vagyis villanyszerelési munkákat, falburkolat, padlóburkolat valamint nyílászáró cseréjét. A pályázat benyújtása közben azonban kiderült, hogy kizárólag azon intézmények voltak támogathatók, melyek *önkormányzati tulajdonban* vannak, illetve *a feladat ellátását az önkormányzat* *saját fenntartású, üzemeltetésű konyhával/étkezővel* biztosítja. Az intézmény *az önkormányzat költségvetési szerve*, *a konyhai alkalmazottak az önkormányzat foglalkoztatásában állnak*, ennek megfelelően az önkormányzati tulajdonú Nonprofit Kft vagy vállalkozó által üzemeltetett konyha/étkező fejlesztése nem volt támogatható.

A pályázatok közül jelenleg is be van adva egy TOP-1.4.1-15 kódszámú ,,Tiszavasvári Varázsceruza óvoda infrastrukturális fejlesztése” című pályázat, melynek pozitív elbírálása esetén az óvoda homlokzati hőszigetelése, külső nyílászárók cseréje, új fűtésrendszer kialakítása, napelemes rendszer kiépítése, akadálymentesítés, teljes tisztasági festés, illetve a lapostető hőszigetelése valósulna meg, amely azonban már a tavalyi év folyamán javításra került az óvoda tetőbeázása miatt.

A Tiszavasvári, Gombás András u. 8. B ép. alatti Varázsceruza Óvoda konyhaegységének - az éves költségvetési rendeletben elfogadott előirányzat terhére - villamos felújítási munkálatai az idei év őszén megkezdődtek. Ezen munkálatok során fény derült a fal- és padlóburkolatok rossz állapotára. Ezen burkolatok cseréje feltétlen szükséges a konyha megfelelő és higiénikus funkcionálása szempontjából. Mielőtt ez megvalósításra kerül, célszerű az épületgépészeti korszerűsítés (víz-, szennyvíz hálózat, fűtés, nyílászárók cseréjének) elvégzése. A víz-, és szennyvíz hálózat elöregedése, valamint a konyhai egység működéséből adódó elzsírosodási problémák a rendszer korszerűsítésével –zsírfogó berendezés beépítésével megoldhatók, ezzel csökkentve az állandó karbantartási költségeket. A radiátorok és szelepek valamint a nyílászárók cseréjével költséghatékonyabbá tehető az épületrész fenntartása.

Figyelembe véve azt a tényt, hogy egy óvodai létesítmény konyhájáról van szó, amely az **Egyesített Óvodai Intézmény** kezelésében lévő összes óvodai intézmény étkeztetési feladatát ellátja, az épület korszerűsítése feltétlen szükséges annak érdekében, hogy a gyerekek részére a megfelelő étkeztetési szolgáltatást zavartalanul biztosítani tudjuk.

Ennek érdekében a Kft. ügyvezetője Gáll Antal Lászlóné (továbbiakban: Ügyvezető Asszony) 3 árajánlatot kért olyan építőipari vállalkozásoktól, akik generál kivitelezésben, rövid határidő alatt tudják vállalni a felújítást.

Ügyvezető Asszony a Kft anyagi helyzetét megvizsgálva megállapította, hogy az elmúlt évek eredményes gazdálkodása során, az eredménytartalék alapba helyezett megtakarításukat felhasználva, fedezni tudnák a felújítási munkálat költségeit. Ehhez legfeljebb 15 millió forint ingatlan alapban, és 3 millió forint a Kft. folyószámláján rendelkezésre áll.

A Kft. alapító okiratának 8. pont 1. bekezdése alapján:

„Az Alapító kizárólagos döntési hatáskörébe tartoznak:

* ….
* Olyan szerződés megkötésének jóváhagyása, amelynek értéke a törzstőke legalább egynegyedét meghaladja, …..;
* ….”

Mivel a tervezett beruházás meghaladja a Kft. 3.000.000 forintos törzstőkéjének egynegyedét, annak megvalósításához Tiszavasvári Város Önkormányzata - mint Alapító - Képviselő-testületének, mint az alapítói jogok gyakorlójának, jóváhagyása szükséges.

Kérem a Tisztelt Képviselő-testületet, hogy az előterjesztést megtárgyalni és a határozat-tervezetet elfogadni szíveskedjen.

Tiszavasvári, 2017. október 20.

**Dr. Fülöp Erik**

**polgármester**

HATÁROZAT-TERVEZET

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2017. (X.26.) Kt. számú**

**határozata**

**amely a ……/2017(X.26.) alapító határozatának is minősül**

**A Varázsceruza Óvoda konyhaegységének korszerűsítési munkálatairól**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárva **a Varázsceruza Óvoda konyhaegységének korszerűsítési munkálatairól** szóló előterjesztést megtárgyalta és az alábbi határozatot hozza:

Tiszavasvári Város Önkormányzata Képviselő-testülete

1. A **tulajdonosi jogkör gyakorlójaként**, valamint a **Tiszavasvári Város Közétkeztetési Nonprofit Kft. legfőbb döntéshozó szerveként** hozzájárul, hogy a Tiszavasvári Város Közétkeztetési Nonprofit Kft. **saját költségére, megtakarítása terhére** – **legfeljebb 18 millió Ft erejéig** - a használatában lévő **Tiszavasvári Gombás András u. 8. B ép. alatti Varázsceruza Óvoda konyhaegységének** korszerűsítésére vonatkozó alábbi munkálatokat – a jelen határozat **II. pontjában foglalt feltétellel** - elvégeztesse:

A konyha és a hozzátartozó helyiségekre vonatkozóan:

* Teljes padló és falburkolat cseréje
* Műanyag kültéri nyílászárók cseréje (ablakok)
* Műanyag beltéri ajtók cseréje (2 db, konyha)
* Vízvezeték felújítása
* Fűtési rendszer korszerűsítése (radiátorok és szelepek cseréje)
* Szennyvíz elvezető felújítása
* Zsírfogó berendezés beépítése
* A jelenlegi elektromos, gáz és vizes eszközök le- és visszakötése, valamint a törmelékek elszállítása.

**II. Tiszavasvári Város Önkormányzata, mint tulajdonosi jogkör gyakorló hozzájárulásával megvalósuló értéknövelő felújítási munkák vonatkozásában a Tiszavasvári Város Közétkeztetési Nonprofit Kft.** – a **használat megszűnésekor - az általa aktivált értéknövelő felújítási, beruházási munkák értékét térítés nélkül átadja Tiszavasvári Város Önkormányzata részére.**

**A -** jelen határozat I. pontjában meghatározott - **konyha felújítással kapcsolatos beruházás vonatkozásában semmilyen megtérítési és egyéb igénye nincs és nem is lesz Tiszavasvári Város Önkormányzatával szemben.**

1. Felhatalmazza a **Tiszavasvári Város Közétkeztetési Nonprofit Kft. ügyvezetőjét a a jelen határozat I. pontjában meghatározott munkálatok elvégzéséhez szükséges intézkedések megtételére, megrendelések, szerződések aláírására.**

**Határidő:** esedékességkor **Felelős:** Dr. Fülöp Erik polgármester